**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2022. december 14-i ülésére)

**TÁRGY: A Kiskőrös, Árpád utca 8. szám alatti irodahelyiség ingyenes használata TÁRGYÁBAN MEGKÖTÖTT haszonkölcsön-szerződés módosítása**

Kiskőrös Város Képviselő-testülete az 57/2015., 96/2016. és 68/2019. számú határozataival az Állampusztai Országos Büntetés-végrehajtási Intézet (a továbbiakban: BV Intézet) részére ingyenes használatba adta a Kiskőrös Város Önkormányzata tulajdonát képező Kiskőrös belterület 2481 hrsz-ú, természetben 6200 Kiskőrös, Árpád utca 8. szám alatt lévő ingatlanban található 8,85 m2 alapterületű irodahelyiséget. A haszonkölcsön-szerződés hatálya – figyelemmel a veszélyhelyzettel összefüggő átmeneti szabályokról szóló 2021. évi XCIX. törvény 152. § (1) és (6) bekezdéseire - 2022. december 31. napján lejár.

A BV Intézet intézetparancsnoka - Molnár István bv. ezredes - Kiskőrös Város Polgármesterének kérelmet nyújtott be annak érdekében, hogy Kiskőrös Város Önkormányzata továbbra is biztosítsa a rendelkezésére bocsátott helyiséget pártfogói felügyelet, mint közfeladat ellátása céljából.

A BV Intézet által használt irodahelyiség alapterülete 10,30 m2, ezért a haszonkölcsön-szerződésben a helyiség alapterületére vonatkozó rendelkezést is módosítani szükséges.

A nemzeti vagyonról szóló 2011. évi CXCVI. törvény (a továbbiakban: Nvtv.) 11. § (13) bekezdésében foglaltak szerint a nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Az Nvtv. 11. § (10) bekezdésében foglaltak alapján a nemzeti vagyon hasznosítására vonatkozó szerződés csak természetes személlyel vagy átlátható szervezettel köthető. A hasznosításra irányuló szerződés határozatlan vagy legfeljebb 15 éves határozott időre köthető, amely időszak egy alkalommal legfeljebb 5 évvel meghosszabbító abban az esetben, ha a hasznosításra jogosult valamennyi kötelezettségét szerződésszerűen, késedelem nélkül teljesítette. E bekezdés szerinti korlátozás nem vonatkozik az állammal, költségvetési szervvel, önkormányzattal vagy önkormányzati társulással kötött szerződésre.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendeletének 27. § (4) bekezdésében foglaltak szerint az önkormányzati vagyon használati, hasznosítási jogának ingyenes átengedésére – az átengedés időtartamától függetlenül – értékhatár nélkül, a nemzeti vagyonról szóló törvényben foglaltakra figyelemmel a Képviselő-testület jogosult.

A fentiekre tekintettel javaslom, hogy a Képviselő-testület a Kiskőrös belterület 2481 hrsz-on nyilvántartott, természetben 6200 Kiskőrös, Árpád utca 8. szám alatt lévő ingatlanban található, 8,85 m2 alapterületű irodahelyiség ingyenes használatát meghatározott, 3 éves időtartamra, 2023. január 01. napjától 2025. december 31. napjáig meghosszabbítsa az Állampusztai Országos Büntetés-végrehajtási Intézet részére, a pártfogói felügyeleti tevékenység eredményes ellátása érdekében.

**Kiskőrös, 2022. december 6.**

**Domonyi László s.k.,**

**polgármester**

### HATÁROZAT-TERVEZET

Kiskőrös Város Önkormányzatának Képviselő-testülete

1. egyetért azzal, hogy a Kiskőrös Város Önkormányzata (a továbbiakban: Önkormányzat) és az Állampusztai Országos Büntetés-végrehajtási Intézet között, az Önkormányzat tulajdonát képező, Kiskőrös belterület 2481 hrsz-on nyilvántartott, természetben 6200 Kiskőrös, Árpád utca 8. szám alatti ingatlanban található, 10,30 m2 alapterületű irodahelyiség ingyenes használatára létrejött haszonkölcsön-szerződés 2023. január 01. napjával a határozat-tervezet melléklete szerinti tartalommal módosításra kerüljön.
2. felhatalmazza a polgármestert a határozat-tervezet mellékletét képező haszonkölcsön-szerződés módosításának aláírására.

**Felelős:** polgármester

**Határidő:** 2022. december 31.